

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK 102** | | |
| Tantárgy elnevezése | **Jogi alapismeretek** | | |
| Tantárgy oktatójának neve | **Dr. Mink Júlia** | **Beosztása, tudományos fokozata** | **egyetemi docens PhD** |
| Tantárgy óraszáma | **nappali tagozaton 2 tanóra/ hét**  **levelező tagozaton 16 tanóra/félév** | | |
| Tanóra típusa | **előadás** | | |
| Meghirdetési időszak | **őszi félév** | | |
| Kreditszám | **3 kredit** | | |
| A tantárgy célja | A kurzus célja, hogy a hallgatók megismerjék a magyar államberendezkedés, a hazai jogrendszer leglényegesebb kereteit, elemeit, megismerkedjenek a jog alapfogalmaival, helyével, szerepével az egyes életviszonyok szabályozásában, tisztában legyenek az alapvető emberi jogokkal, különös tekintettel a gyermekek jogaival, valamint a jogérvényesítés alapvető lehetőségeivel. | | |
| Szükséges előtanulmányok, feltételezett tudásanyag |  | | |
| Fejlesztendő kompetenciaterületek | 1. **Tudása**   Ismeri és érti a szakmai területhez kapcsolódó pszichológiai, jogi, pedagógiai tudományok szociális munkához tartozó fogalomkészletét. Ismeri és értelmezi a szociális munkához kapcsolódó jogi területek szabályozását, különös tekintettel az emberi jogokra és a gyermekek jogainak védelmére, a szociális, családjogi és gyermekvédelmi jogi szabályozásra. Ezen belül, ezen tantárgyhoz kapcsolódóan:  a) A hallgató az alapvető hazai *alkotmányos és jogi alapismeretek* megszerzését követően rendelkezik:  - az állam, a főbb állami szervek feladataira és hatáskörére, a közigazgatási szervezetrendszer felépítésére vonatkozó alapvető ismeretekkel  - jogi alapfogalmakra, jogrendszer alapfogalmaira vonatkozó alapvető ismeretekkel  - a legfontosabb alkotmányos alapelvekre vonatkozó alapvető ismeretekkel  - emberi jogvédelem, jogvédelem intézményes kereteire, a jogérvényesítés általános szabályaira, lehetőségeire, alapvető garanciáira vonatkozó alapvető ismeretekkel  - alapvető ismeretekkel a gyermekek jogainak védelme terén  - ismeri a közigazgatási/polgári bírói eljárás legalapvetőbb szabályait, a köztük lévő fő különbségeket   1. A hallgató rendelkezik az *Európai Uniót érintő*, a hazai jogrendszer szempontjából alapvető ismeretekkel 2. A hallgató képes a *(jogi jellegű) konfliktusok felismerésére és megfelelő kezelése*, megismerkedett a (jogi) érveléstechnikák alapjaival 3. **Képességei/Attitűd**  * Elkötelezett a társadalmi egyenlőség, a demokratikus értékek, a jogállamiság és az európai értékközösség mellett. * Ismeri a szociális szolgáltatási rendszert, a közszféra, valamint a magánszféra - ezen belül civil-, egyházi, piaci szféra - rendszereit, átlátja a szociális szervezetek működését és abban a szociális szakemberek szerepeinek, tevékenységének formáit. * Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát. * Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a problémakezelés érdekében. * Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét. * Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett. * Felelősséget vállal a szolgáltatásokat igénybe vevők életébe történő beavatkozásért. * Íráskészség fejlesztése   A fentiekhez kapcsolódóan a hallgató a tantárgy teljesítését követően:  - érti a jogvédelem, jogérvényesítés alapjait, alapvető szinten eligazodik az egyes jogterületeken (alkotmányjog, közigazgatási jog, polgári jog, büntetőjog)  - alapszinten eligazodik a jogrendszerben, érti annak működését, logikáját és kiismeri magát az állami szervezetrendszerben, különös tekintettel a családgondozás, a gyermekvédelem és a szociális igazgatás területeire  - tisztában van az önkormányzatok működésének alapjaival, az önkormányzati szervezetrendszer kereteivel, szerepükkel különösen a szociális igazgatás, szociális ellátórendszer, családgondozás, és gyermekvédelem területeire  - konfliktusok felismerése és kezelése: képes felismerni a jogi jellegű problémákat és a kliensei érdekében megtenni a szükséges lépéseket, és/vagy számukra segítséget nyújtani az ügyeik intézésében (pl. információt szerez be, tájékoztatást nyújt a hatáskörrel rendelkező állami szervekről vagy az adott területen támogatást, segítséget biztosítani tudó civil szervezetekről, kapcsolatba lép ezekkel az ügyfél érdekében)  - képes hivatkozásokkal ellátott ház dolgozat elkészítésére | | |
| Tantárgyi leírás | **Tematika:**   1. Bevezetés: jog, etika, jogszociológia alapkérdései, alapfogalmai 2. Alkotmány és alkotmányosság 3. A magyar államberendezkedés alkotmányos alapjai 4. A közigazgatási szervezetrendszer, helyi önkormányzatok 5. Az Európai Unió felépítése, Magyarország az EU-ban 6. Jogalkotás, jogforrások 7. Az emberi jogok és védelme a nemzetközi és uniós jogban, az alapvető jogok alkotmányos védelme, 8. A gyermekek jogainak védelme 9. A büntetőjog felépítése, alapfogalmai, alkotmányos garanciái 10. A magánjog alapfogalmai 11. Jogvédelem, jogérvényesítés általános szabályai, alapvető garanciái | | |
| Kötelező és ajánlott irodalom | **Kötelező irodalom:**  **-** az előadásokon elhangzott jegyzetek (Bevezetés a jogba I-XI (2021)  - Közigazgatási alapvizsga Tankönyv, Nemzeti Közszolgálati Egyetem, Budapest, 2021, vonatkozó részei, <https://kti.uni-nke.hu/document/vtkk-uni-nke-hu/Alapvizsga_9th_ed_2021.pdf>  - Somody Bernadette; Szabó Máté Dániel; Vissy Beatrix; Dojcsák Dalma, Alapjogi tanok I-II., Hvg.orac, 2018. vonatkozó részei  - Az egyéni munkához a hallgatók érdeklődése mentén kiadott tanulmány/szakszöveg.  **Ajánlott irodalom:**   * Alkotmányos alapok, Lápossy Attila, Pozsár-Szentmiklósy Zoltán, Vissy Beatrix, Somody Bernadette (szerk), Budapest, HVG-ORAC, 2016 * Közigazgatási jog – Általános rész I. Fazekas Marianna (szerk.), ELTE, Eötvös Kiadó kft. 2021., * Közigazgatási jog, Általános rész II., Fazekas Marianna (szerk.), ELTE, Eötvös Kiadó kft. 2021. * Fundamentum, az emberi jogok folyóirata 2010-2021. számai | | |
| Ismeretek ellenőrzésének módja | **Kollokvium**  **házidolgozat, zárthelyi dolgozat (min. 50%-os teljesítése a szorgalmi időszakban a vizsga előfeltétele** | | |
| Tantárgy tárgyi követelményei | **tanterem, projektor- számítógép** | | |